11 כללים להתווכח עם שמאלנים ולכסח להם את הצורה

11 כללים להתווכח עם שמאלנים ולכסח להם את הצורה הוא חיבור שכתב בן שפירו ב-2014. הספר תורגם לעברית ב-2019 על ידי אורי רדלר ויצא לאור בהוצאת סלע מאיר. ספר זה הוא הראשון מסדרת 'פנס כיס', בהוצאה זו.

רקע
הספר מתייחס למפה הפוליטית בארצות הברית, שם, לטענת שפירו, הימניים נועדו מראש להיכשל בוויכוחים בינם לבין שמאלנים, מכיוון שלהשקפתו, השמאלנים מתמקדים בזמן ויכוח בזהותם של המתווכחים, לעומת הימניים שמתמקדים בעובדות ובטיעונים לוגיים.

הספר נכתב בעקבות ויכוחים של המחבר עם אישי תקשורת פרוגרסיביים, בפרט מול פירס מורגן .

מבנה הספר
את ההקדמה לספר כתב רותם סלע.

בספר, פורשׂ שפירו את משנתו ומניח 11 כללים בסיסיים לוויכוח, כפי שלמד ממי שהוא מכנה 'מורי ורבי' אנדרו ברייטברט, וכפי שהסיק מניסיונו בעימותים תקשורתיים. בחלק הראשון של הספר מסביר שפירו איך השמאל הפוליטי בארצות הברית מנצח כמעט תמיד בוויכוחים, מתך מטרה לנצח והשתלטות מוסדית, ומציב כמה כללים איך להתווכח ומתי.

בחלק השני פורש שפירו 11 כללים לוויכוח. הליכה אל האש, הכה ראשון, מסגור היריב, מסגור הדיון, סתירות בטיעוני השמאל, כפייה על השמאלנים לענות על שאלות, אי סטייה מהנושא, אין חובה להגן על ימניים אף על פי שהם בצד שלך, להודות על דברים שאתה לא מבין בהם, לתת לשמאלנים לנחול ניצחונות חסרי משמעות ולהתנהל בשפת גוף נכונה.

קבלה וביקורת
הספר הוא אחד מחמש הספרים הנמכרים ביותר בקטגוריית "ספרים קצרים בפוליטיקה ומדעי החברה" על פי אמזון.

במאמרה "התחכמויות סופיסטיות" תוקפת ד"ר רבקה איילון את ניסוחיו של בן שפירו בספר, כאילו לא מדובר בוויכוח אידאולוגי בין השמאל לימין, אלא ניטשת ביניהם מלחמה של ממש.

קישורים חיצוניים
הספר, באתר אמזון 
 הספר, באתר סלע מאיר
 11 כללים: להתווכח עם שמאלנים ולכסח להם את הצורה, באתר בוקמי.
 
 ביקורת על הספר, שגיא ברמק, באתר חושבים אחרת

הערות שוליים

ספרי עיון אמריקאיים
ספרי 2014
ספרות פוליטית אמריקאית
ספרי הוצאת סלע מאיר